b'\n_START_ARTICLE_\nMost K\xc3\xb6hlbrandbr\xc3\xbccke\n_START_SECTION_\nKonstrukcija\n_START_PARAGRAPH_\nCeloten premostitveni objekt je skupaj dolg 3618 m in za Hochstra\xc3\x9fe Elbmarsch drugi najdalj\xc5\xa1i cestni most v Nem\xc4\x8diji. Sestavljajo ga vzhodni pristopni most, glavni most preko reke in zahodni pristopni most. Vzhodna rampa je 2050 m dolga armiranobetonska in konstrukcija iz prednapetega betona, 520 m je dolg most zasnovan kot most s po\xc5\xa1evnimi zategami iz jekla in 1048 m dolga zahodna rampa je most narejen iz prednapetega betona._NEWLINE_Glavni razpon ima tri odprtine s 97,5 m, 325 m in 97,5 m razponom. Konstrukcija ima pahlja\xc4\x8dast sistem 88 jeklenic (do 10 cm debelih), name\xc5\xa1\xc4\x8dene na eni strani na konzole na zunanji strani nosilcev in na drugi strani, pritrjene na pilona. Zgornji ustroj (vozi\xc5\xa1\xc4\x8dna konstrukcija) je sestavljena iz 3,52 m visokih jeklenih \xc5\xa1katel z 17,2 m \xc5\xa1iroko vozi\xc5\xa1\xc4\x8dno plo\xc5\xa1\xc4\x8do. Pilona stojita na 37 m visokih armiranobetonskih stebrih in dose\xc5\xbeeta vi\xc5\xa1ino 135 m nad srednjo plimo. Svetla vi\xc5\xa1ina glavne odprtine je 53 m nad povpre\xc4\x8dno plimsko vodo, zaradi \xc4\x8desar je (od leta 2015) ovira le za nekaj ladij._NEWLINE_Vzhodna rampa v Neuhofu je sestavljena iz treh delov. Prvi del razvejane povr\xc5\xa1ine ceste je sestavljen iz 153,5 m dolge armirano betonske plo\xc5\xa1\xc4\x8de. Sledi ukrivljeni betonski most z dvanajstimi stebri, lo\xc4\x8deni z ekspanzijskimi spoji s \xc5\xa1irinami 3 \xc3\x97 35 m - 36,5 m - 2 \xc3\x97 36 m - 36,4 m - 29,5 m - 30 m - 25,6 m - 26,5 m - 30 m. Pre\xc4\x8dni presek je sestavljen iz dveh votlih \xc5\xa1katel z vi\xc5\xa1ino 2,0 m in je brezhibno priklju\xc4\x8den na sedem-polni most na izhodni cesti Breslauer. V nadaljnjem poteku je vzhodna glavna rampa sestavljena iz dvoceli\xc4\x8dne, tristopenjske votle \xc5\xa1katle s standardno konstrukcijsko vi\xc5\xa1ino 3,0 m in \xc5\xa1irino vozi\xc5\xa1\xc4\x8da 17,6 m. Ta del ima 30 polj, dva neprekinjena nosilca kot gradbeni sistem v vzdol\xc5\xbeni smeri in se razteza 35 m - 27 \xc3\x97 50 m - 55 m - 60 m. Najvi\xc5\xa1ji naklon je 4%._NEWLINE_Zahodna rampa na Waltershofu je v S krivini, s polmerom do 175 m in ima 19 polj. Razpon nosilnega mostu je 8 \xc3\x97 70 m - 60 m - 2 \xc3\x97 50 m - 7 \xc3\x97 42 m - 34 m. Prerez prednapetega betonskega mosta je enoceli\xc4\x8dna votla \xc5\xa1katla z nagnjenimi stenami in 3,55 m visoka._NEWLINE_Otvoritev je 20. septembra 1974 vodil tedanji zvezni predsednik Walter Scheel. Potem je prebivalstvo imelo prilo\xc5\xbenost, da si most tri dni ogleduje. Ve\xc4\x8d kot 600.000 Hambur\xc5\xbeanov je izkoristilo to prilo\xc5\xbenost. Mesto je skovalo 100.000 spominskih medalj, ki so bile zelo hitro razprodane._NEWLINE_S svojo vi\xc5\xa1ino K\xc3\xb6hlbrandbr\xc3\xbccke velja za simbol mesta Hamburg. Leta 1975 je za jekleno konstrukcijo mostu s po\xc5\xa1evnimi zategami gradbeni in\xc5\xbeenir Paul Bou\xc3\xa9 dobil v Torremolinosu (\xc5\xa0panija) evropsko oblikovalsko nagrado za jeklo (EKS|CECM|ECCS), arhitekturno svetovanje je delo Egona Juxa. Prednapeta betonska dela je na\xc4\x8drtoval in vodil gradbeni in\xc5\xbeenir Hans Wittfoht kot vodja konzorcija._NEWLINE_Na za\xc4\x8detku so ob\xc4\x8dasno na mostu opazili velike vibracije vrvi, ko sta nastopila skupaj veter in de\xc5\xbe. Te so prepre\xc4\x8dili z naknadnim sestavljanjem du\xc5\xa1ilnikov vibracij. Zaradi po\xc5\xa1kodb zaradi korozije in zlomov \xc5\xbeice so bile vse vrvi zamenjane od leta 1978 do 1979. Marca 2014 se je za\xc4\x8dela celovita prenova mostu, ki je bila zaklju\xc4\x8dena v letu 2016 za 61 milijonov EUR.\n_START_SECTION_\nPromet\n_START_PARAGRAPH_\nMost ima \xc5\xa1tiri prometne pasove in ga je leta 2013 uporabljalo povpre\xc4\x8dno 37.000 vozil na delovni dan, od tega pribli\xc5\xbeno 36 odstotkov te\xc5\xbekega prometa . Predvsem se preva\xc5\xbea blago namenjeno v obmo\xc4\x8dje terminalov v pristani\xc5\xa1\xc4\x8du (kontejnerski terminal ALTENWERDER in Automobilverladeanlagen na Rethe)._NEWLINE_Za pe\xc5\xa1ce, kolesarje in mopede je most zaprt. Pe\xc5\xa1ci so lahko most uporabljali le dvakrat od njegove izgradnje: ob odprtju in za 25. rojstni dan (1999). Od leta 2011, lahko pe\xc5\xa1ci 3. oktobra na K\xc3\xb6hlbrandbr\xc3\xbcckenlaufs  u\xc5\xbeivajo v pogledu na pristani\xc5\xa1\xc4\x8de in mesto. Kolesarji ga uporabljajo lahko vsako leto kot udele\xc5\xbeenci dirke Hamburg Cyclassics ali na dan brez avtomobila. K\xc3\xb6lbrandbr\xc3\xbccke je enkrat na leto zaprt med novoletnim ognjemetom._NEWLINE_K\xc3\xb6hlbrandbr\xc3\xbccke slu\xc5\xbei predvsem prometu v pristani\xc5\xa1\xc4\x8du med vzhodno stranjo pristani\xc5\xa1\xc4\x8da in zvezno cesto \xc5\xa1t. 1 in zahodnim pristani\xc5\xa1\xc4\x8dem in A 7. Ker most sam po sebi ni cilj ni najti skozi Hamburg nikjer ozna\xc4\x8den.\n_START_SECTION_\nSvetla vi\xc5\xa1ina\n_START_PARAGRAPH_\nSvetla vi\xc5\xa1ina mostu je 55,3 m nas najni\xc5\xbejo mo\xc5\xbeno ravnijo vode, vi\xc5\xa1ina za ladje je 51 m pri srednje visokih voda._NEWLINE_Upravljanje velikih kontejnerskih ladij in ladij za prevoz razsutega tovora mora upo\xc5\xa1tevati plimovanje K\xc3\xb6hlbranda ob prihodu in odhodu. Isto\xc4\x8dasno mora biti nivo Labe in vi\xc5\xa1ina ladje vklju\xc4\x8dena v izra\xc4\x8dun, da se zagotovi zadostna varnostna razdalja do mostnega krova. Navedeni dejavniki vplivajo na nakladanje in razkladanje ladje. Ve\xc4\x8dina velikih kontejnerskih ladij zato vozi pri nizki vodi ko vozijo pod K\xc3\xb6hlbrandbr\xc3\xbccke. \xc4\x8cas varnega prehoda natan\xc4\x8dno izra\xc4\x8dunajo kapitan, upravljavec pristani\xc5\xa1\xc4\x8da Hamburg in pristani\xc5\xa1ki pilot. Pogosto je potrebno, na primer, zlo\xc5\xbeiti visok radarski stolp. _NEWLINE_Velike kontejnerske ladje, kot so Alexander von Humboldt z manj kot 400 metri (skupna dol\xc5\xbeina), zaradi svoje vi\xc5\xa1ine (v tem primeru 69,5 m H\xc3\xbcA) ne morejo na kontejnerski terminal ALTENWERDER, celo pri najni\xc5\xbejem nivoju vode, ker ne gredo pod most. Raztovoriti jo morajo na drugem kontejnerskem terminalu.\n_START_SECTION_\nNesre\xc4\x8de\n_START_PARAGRAPH_\n20. februarja 1998 je nizozemski plavajo\xc4\x8di \xc5\xbeerjav Rotterdam po\xc5\xa1kodoval most. Robu \xc5\xbeerjava je pri\xc5\xa1el do jeklenega nosilca mostu, ker je posadka plavajo\xc4\x8dega \xc5\xbeerjava napa\xc4\x8dno ocenila vi\xc5\xa1ino vi\xc5\xa1ine. \xc5\xa0koda je bila popravljena ob ve\xc4\x8d tedenskem zaprtju mostu.\n_START_SECTION_\nPlanirana novogradnja\n_START_PARAGRAPH_\nJunija 2012 je prvi \xc5\xbeupan Olaf Scholz napovedal, da je K\xc3\xb6hlbrandbr\xc3\xbccke treba poru\xc5\xa1iti in ga nadomestiti z novim.  V za\xc4\x8detku januarja 2017 je pristani\xc5\xa1ka uprava Hamburg sporo\xc4\x8dila, da je za\xc4\x8dela na\xc4\x8drtovati nov most. Pridobiti mora najmanj 73,5 metrov svetle vi\xc5\xa1ine in biti na voljo od leta 2030._NEWLINE_Po poro\xc4\x8dilu Hamburger Abendblatts aprila 2018  in drugih  bi most lahko po alternativnih na\xc4\x8drtih nadomestil dvonadstropni predor. \xc4\x8ceprav bi bil predor dra\xc5\xbeji kot novi most, bi bili stro\xc5\xa1ki vzdr\xc5\xbeevanja na dolgi rok znatno ni\xc5\xbeji. Z odstranitvijo mosta bi lahko pristopale ladje vseh velikosti do kontejnerskega pristani\xc5\xa1\xc4\x8da Altenwerder pri kateri koli ravni vode. Rezultati podrobnej\xc5\xa1ih preiskav se pri\xc4\x8dakujejo do konca leta 2018.'